คือพึ่งเป็นเมน3วันที่แล้วและก็มีเพศสัมพันแต่ใส่ถุงยางนะค่ะ พอตอนเช้าฉี่ก็รู้สึกปวดท้องน้อยมากปวดแบบบิดเลยค่ะ แล้วก็รู้สึกปวดฉี่ตลอด พอไปฉี่ก็ออกมานิดเดียว พอฉี่ใกล้จะสุดก็ปวดแบบบิดตรงท้องน้อยขึ้นมา อยากรู้ว่าเป็นอะไรค้ะ แล้วใช้เวลานานมั้ยกว่าจะหาย ต้องกินยาอะไรค้ะ
สวัสดีครับ สำหรับอาการปวดบริเวณท้องน้อย ปวดร่วมกับอาการรู้สึกอยากปัสสาวะตลอดเวลา ร่วมกับปัสสาวะแสบขัด เข้าได้กับโรคกระเพาะปัสสาวะอักเสบ(Cystitis) ซึ่งเกิดจากการติดเชื้อแบคทีเรียในกระเพาะปัสสาวะ พบในบ่อยในผู้หญิงเนื่องจากมีท่อปัสสาวะที่สั้นกว่า การวินิจฉัยได้แก่การตรวจร่างกาย และตรวจปัสสาวะจะพบว่ามีเม็ดเลือดขาวในปัสสาวะ จากอาการของในตอนนี้เข้าได้กับโรคกระเพาะปัสสาวะอักเสบ แต่ยังมีโรคอื่นที่มีอาการใกล้เคียงกัน เช่นโรคอุ้งเชิงกรานอักเสบ(PID) หรือเป็นอาการปวดประจำเดือนธรรมดา(Dysmenorrhea) แนะนำให้มารับการตรวจเพิ่มเติมเพื่อทำการวินิจฉัย และทำการรักษาอย่างเหมาะสมครับ